arnastofnun/IGC-2024 huggingface dataset:
S-1905/2007

Ár 2007, miðvikudaginn 19. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1905/2007: Ákæruvaldið gegn P-kk-þgf Þ-kk-þgf B-kk-þgf, sem dómtekið var samdægurs sem útivistarmál samkvæmt 126. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 4. desember 2007 á hendur ákærða, P-kk-þgf Þ-kk-þgf B-kk-þgf, kt. 000000-0000, Flétturima 31, Reykjavík, til refsingar fyrir brot á 3. gr., sbr. 19. gr. laga nr. 15/1994 um dýravernd og 1. mgr. 4. gr. og 3. mgr. 12. gr., sbr. 30. gr. reglugerðar nr. 1077/2004 um aðbúnað og umhirðu gæludýra og dýrahald í atvinnuskyni, með því að hafa, í lok febrúar eða byrjun mars 2007, vanrækt að sjá tveimur köttum í sinni eigu fyrir viðunandi vistarverum og fullnægjandi fóðri, drykk og umhirðu, með því að sleppa þeim lausum og skilja þá eftir við hesthús á Hólmsheiði í Reykjavík, en þar fundust kettirnir 3. mars 2007.

Ákærði sótti ekki þing við þingfestingu málsins í dag, þrátt fyrir að honum hefði verið birt ákæra og fyrirkall og ekki tilkynnti hann forföll. Verður málið því dæmt samkvæmt heimild í a-lið 1. mgr. 126. gr. laga um meðferð opinberra mála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og skírskotunar til játningar ákærða hjá lögreglu, sem samrýmist öðrum rannsóknargögnum, er framangreind háttsemi sönnuð og þykir hún rétt færð til refsiákvæða í ákæru.

Ákærði er 26 ára. Samkvæmt sakavottorði var hann 16. október 2007 dæmdur í 60 daga fangelsi og til 100.000 króna sektargreiðslu fyrir umferðarlagabrot, jafnframt því sem hann var sviptur ökurétti ævilangt. Brotið, sem ákærði er nú sakfelldur fyrir, var framið fyrir uppkvaðningu þess dóms. Ber því að dæma honum hegningarauka samkvæmt reglum 78. gr. almennra hegningarlaga nr. 19/1940. Að því gættu þykir refsing hæfilega ákveðin 40.000 króna sekt í ríkissjóðs, sem ákærði greiði innan fjögurra vikna frá dómsuppsögu, en sæti ella fangelsi í fjóra daga.

L-kvk-nf K-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, P-kk-nf Þ-kk-nf B-kk-nf, greiði 40.000 króna sekt til ríkissjóðs innan fjögurra vikna frá dómsuppsögu, en sæti ella fangelsi í fjóra daga.

J-kk-nf J-kk-nf
S-193/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 13. febrúar 2007 á hendur P-kk-þgf I-kk-þgf H-kk-þgf, kt. 000000-0000, Hraunbergi 11, Reykjavík, fyrir þjófnað, með því að hafa laugardaginn 30. september 2006 í versluninni Útilíf, Kringlunni 6-12, Reykjavík, stolið Adidas bol að verðmæti kr. 2.990.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í febrúar 1981. Hann á að baki nokkurn sakaferil allt frá árinu 1998. Hefur hann á því tímabili sex sinnum verið dæmdur fyrir þjófnað og í eitt skipti fyrir tilraun til þjófnaðar. Síðast hlaut hann dóm fyrir þjófnað 23. júlí 2004 en þá var hann dæmdur í 2 mánaða fangelsi fyrir þjófnað, húsbrot og fíkniefnabrot. Síðan þá hefur hann í þrígang verið fundinn sekur um vörslu fíkniefna, síðast með dómi Héraðsdóms Reykjaness 17. október 2005. Ákærði hefur lýst því fyrir dóminum að hann sé nú í fastri vinnu og hafi að mestu haldið sig frá neyslu fíkniefna um nokkurt skeið. Þegar til þessa er litið þykir refsing ákærða hæfilega ákveðin fangelsi í 30 daga.

D ó m s o r ð :

Ákærði, P-kk-nf I-kk-nf H-kk-nf, sæti fangelsi í 30 daga.

Á-kk-nf M-kk-nf.
S-1947/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 7. nóvember 2006 á hendur S-kk-þgf B-kk-þgf Ó-kk-þgf, kt. [...] , með lögheimili í Danmörku, fyrir fíkniefnalagabrot, með því að hafa aðfaranótt miðvikudagsins 3. maí 2006 að Laugavegi 27a í Reykjavík haft í vörslum sínum 242,94 g af hassi, sem lögregla fann við húsleit.

Þeta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í september 1967. Hann var dæmdur á árinu 1997 í sekt fyrir brot gegn lögum um ávana- og fíkniefni. Þá gekkst hann á árunum 1998, 2000 og 2001 undir sáttir í Danmörku fyrir búðarhnupl. Með hliðsjón af brotum ákærða í þessu máli verður refsing hans ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 55.853 krónur í sakarkostnað.

Upptæk eru gerð 242,94 g af hassi sem lagt var hald á við rannsókn málsins.

D ó m s o r ð :

Ákærði, S-kk-nf B-kk-nf Ó-kk-nf, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð 242,94 g af hassi sem lagt var hald á við rannsókn málsins.

Ákærði greiði 55.853 krónur í sakarkostnað.

S-kk-nf S-kk-nf.
S-2104/2006

Mál þetta, sem dómtekið var 18. janúar sl., er höfðað með ákæru, útgefinni af lögreglustjóranum í Reykjavík 5. desember 2006, á hendur K-kvk-þgf K-kvk-þgf S-kvk-þgf, [...], Giljaseli 13, Reykjavík, fyrir hegningar- og umferðarlagabrot með því að hafa, miðvikudaginn 15. febrúar 2006, á leið suður Snorrabraut í Reykjavík, ekið bifreiðinni YZ-651 gegn rauðu ljósi á gatnamótunum við Egilsgötu með þeim afleiðingum að hún lenti í árekstri við bifreiðina R-34103, sem ekið var austur Egilsgötu og út á gatnamótin áleiðis norður Snorrabraut. Farþegi í þeirri bifreið, K-kvk-nf G-kvk-nf, fædd 24. nóvember 1935, fótbrotnaði, tognaði á hálsi og hlaut mar á brjóstkassa og ökumaður bifreiðarinnar hlaut minni háttar áverka.

Er þetta talið varða við 219. gr. almennra hegningarlaga nr. 19/1940 og 1. mgr. 4. gr. og 1. mgr. 5. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í júní 1968. Við ákvörðun refsingar er til þess að líta að samkvæmt sakavottorði hennar hefur hún ekki áður gerst brotleg við lög. Þá hefur hún játað brot sitt. Þykir refsing ákærðu hæfilega ákveðin 90.000 króna sekt í ríkissjóð, en vararefsing skal vera fangelsi í 8 daga.

Með vísan til 1. mgr. 165. gr. laga nr. 19/1991 um meðferð opinberra mála ber að dæma ákærðu til að greiða allan sakarkostnað, alls 48.900 kr. Samkvæmt yfirliti um sakarkostnað er um að ræða kostnað vegna tveggja læknisvottorða, 25.700 kr. og 23.200.

D ó m s o r ð:

Ákærða, K-kvk-nf K-kvk-nf S-kvk-nf, greiði 90.000 króna sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 8 daga.

Ákærða greiði í sakarkostnað 48.900 krónur.

S-kvk-nf B-kvk-nf
S-212/2007

Ár 2007, þriðjudaginn 20. mars, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-212/2007: Ákæruvaldið gegn A-kvk-þgf Ó-kvk-þgf Þ-kvk-þgf, sem dómtekið var á þingfestingardegi 14. mars á grundvelli 125. gr. laga nr. 19/1991 um meðferð opinberra mála.

Ríkissaksóknari höfðaði málið með ákæru útgefinni 14. febrúar 2007 á hendur A-kvk-þgf Ó-kvk-þgf Þ-kvk-þgf, kt. 000000-0000, Hraunbæ 46, Reykjavík og X, [fæddum 1984], til refsingar fyrir brot gegn valdstjórninni samkvæmt 1. mgr. 106. gr. almennra hegningarlaga nr. 19/1940 með áorðnum breytingum, framin við Skólaveg 47, Fáskrúðsfirði, aðfaranótt sunnudagsins 30. júlí 2006, sem hér segir:

1. Á hendur ákærðu A-kvk-þgf Ó-kvk-þgf, fyrir að veitast að lögreglumönnunum I-kk-þgf F-kk-þgf og H-kk-þgf M-kk-þgf T-kk-þgf, sem þar voru að sinna skyldustörfum, með því að sparka í maga I-kk-ef og reyna að bíta í handlegg H-kk-ef M-kk-ef.

2. Á hendur ákærða X, fyrir að veitast að I-kk-þgf, á meðan hann var að handtaka meðákærðu A-kvk-þf Ó-kvk-þf og leitast við að hindra handtökuna með því að taka lögreglumanninn hálstaki.

Ákærði X lést 11. mars síðastliðinn. Hefur málið því verið fellt niður á hendur honum.

Með játningu ákærðu A-kvk-ef Ó-kk-ef fyrir dómi, sem samrýmist rannsóknargögnum málsins, er framangreind háttsemi hennar sönnuð og þykir rétt færð til refsiákvæða í ákæru.

Ákærða var tvítug þegar hún framdi brotið. Samkvæmt sakavottorði hlaut hún 14. október 2005 þriggja mánaða fangelsi, skilorðsbundið þrjú ár, fyrir þjófnaði. Voru þá teknir upp tveir eldri skilorðsdómar fyrir sams konar brot og þeir dæmdir með í hinu nýja máli. Í kjölfarið hefur ákærða hlotið þrjá sektardóma fyrir fíkniefnalagabrot, 28. ágúst og 20. desember 2006 og loks 10. janúar 2007. Með broti því, sem hér er til meðferðar, hefur ákærða rofið skilorð dómsins 14. október 2005. Ber því að taka hann upp og dæma með máli þessu samkvæmt reglum 60. gr. almennra hegningarlaga nr. 19/1940, sbr. 77. gr. sömu laga, jafnframt því sem hið nýja brot telst hegningarauki við sektardómana þrjá, sbr. 78. gr. hegningarlaganna. Að þessu gættu og með hliðsjón af greiðri játningu ákærðu, því að óverulegar afleiðingar urðu af sparki hennar í maga I-kk-ef F-kk-ef og að ekki beit hún starfsbróður hans, þykir refsing hæfilega ákveðin fangelsi í fjóra mánuði. Í ljósi sömu staðreynda og að teknu tilliti til aldurs ákærðu þykir enn mega ákveða að fresta fullnustu refsingar og binda hana almennu skilorði, eins og nánar greinir í dómsorði.

R-kvk-nf B-kvk-nf fulltrúi Ríkissaksóknara sótti málið af hálfu ákæruvaldsins.

DÓMSORÐ:

Ákærða, A-kvk-nf Ó-kvk-nf Þ-kvk-nf, sæti fangelsi í fjóra mánuði, en fresta skal fullnustu refsingarinnar og hún falla niður að liðnum fimm árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf
S-213/2007

Mál þetta var höfðað með ákæru lögreglustjórans í Reykjavík, dagsettri 20. febrúar sl., á hendur E-kk-þgf H-kk-þgf M-kk-þgf J-kk-þgf, kt. 000000-0000, Aðalstræti 37, Patreksfirði, „fyrir eignaspjöll, með því að hafa aðfaranótt laugardagsins 16. september 2006, á bifreiðastæði í Naustunum á móts við veitingahúsið Café Amsterdam í Reykjavík, sparkað í hægri fram- og afturhurð bifreiðarinnar UF-681 svo að dældir komu í hurðirnar.

Telst þetta varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar.“

Ákærði sótti ekki þing við þingfestingu málsins, þrátt fyrir löglega birt fyrirkall, þar sem þess var getið að fjarvist hans kynni að vera metin til jafns við það að hann játaði brot það sem hann er ákærður fyrir. Var málið því tekið til dóms án frekari sönnunarfærslu. Dómurinn telur sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða réttilega heimfært til refsiákvæða í ákærunni.

Samkvæmt sakavottorði ákærða hlaut hann 40 daga fangelsisdóm í Vestre Landsret, Danmörku fyrir brot gegn ,,244, 2.mgr. 56. gr. hgl. (líkamsárás)“. Þá gekkst hann undir greiðslu 50.000 króna sektar, 21. ágúst 2006, fyrir brot gegn 1., sbr. 3. mgr. 37. gr. umferðarlaga 21. ágúst 2006 og var þá sviptur ökurétt í 1 mánuð.

Að þessu virtu verður refsing ákærða ákveðin 40.000 króna sekt sem ákærði greiði til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, E-kk-nf H-kk-nf M-kk-nf J-kk-nf, greiði 40.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

I-kvk-nf E-kvk-nf.
S-2177/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 12. desember 2006 á hendur B-kk-þgf Y-kk-þgf J-kk-þgf, fyrir þjófnað og fíkniefnalagabrot, með því að hafa þriðjudaginn 6. desember 2005 í versluninni Hagkaup, Skeifunni 15, Reykjavík, stolið ýmsum varningi, svo sem berjum, kaffi, rafhlöðum og tölvudisklingum, samtals að verðmæti kr. 5.578, og jafnframt haft í vörslum sínum 0,36 g af amfetamíni og 1 skammt með vímuefninu LSD (lysergide), sem fannst við leit á ákærða.

Þetta er talið varða við 244. gr. almennra hegningarlaga nr. 19/1940 og 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á vímuefninu LSD, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í málinu gerir Hagkaup hf., kt. 430698-3549, kröfu um að ákærði verði dæmdur til greiðslu skaðabóta að fjárhæð kr. 758 ásamt vöxtum samkvæmt 8. gr. laga um vexti og verðtryggingu nr. 38, 2001 frá 6. desember 2005 en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags

Þess er krafist að ákærði verði dæmdur til refsingar.

Ákærði sótti ekki þing og boðaði ekki forföll en í fyrirkalli, sem var gefið út 2. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í febrúar 1977. Hefur hann frá árinu 2000 þrívegis gengist með lögreglustjórasátt undir að greiða sekt vegna umferðarlagabrota og brota gegn ávana- og fíkniefnalöggjöf. Með hliðsjón af því að verðmæti þýfisins nam samtals 5.578 krónum þykir refsing ákærða með vísan til 1. mgr. 256. gr. hæfilega ákveðin 56.000 króna sekt til ríkissjóðs innan fjögurra vikna frá birtingu dóms þessa að telja, en ella sæti ákærði fangelsi í 4 daga.

Vegna óljósra gagna þykir verða að vísa skaðabótakröfu Hagkaup hf. að fjárhæð 758 krónur frá dómi.

Upptæk eru gerð á 0,36 g af amfetamíni og einn skammtur af vímuefninu LSD (Lysergide).

D ó m s o r ð :

Ákærði, B-kk-nf Y-kk-nf J-kk-nf, greiði 56.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 4 daga.

Upptæk eru gerð á 0,36 g af amfetamíni og einn skammtur af vímuefninu LSD (Lysergide).

Á-kk-nf M-kk-nf
S-2179/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 12. desember 2006 á hendur G-kk-þgf M-kk-þgf Ó-kk-þgf, kt. 200886-2919, Hraunási 5, Garðabæ fyrir fíkniefnalagabrot, með því að hafa aðfaranótt föstudagsins 25. ágúst 2006 á dvalarstað sínum að Stigahlíð 61 í Reykjavík haft í vörslum sínum í söluskyni 1,72 g af amfetamíni, 2,75 g af hassi, 60 töflur með vímuefninu MDMA og 4,64 g af sama vímuefni, sem lögregla fann við leit.

Þetta er talið varða við 2. gr., sbr. 5. gr., laga um ávana- og fíkniefni nr. 65/1974, að því er varðar meðferð ákærða á amfetamíni, sbr. og 6. gr. laganna, að því er varðar meðferð ákærða á hassi og vímuefninu MDMA, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og að upptæk verði gerð framangreind fíkniefni, sem lagt var hald á við rannsókn málsins, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, sem fæddur í ágúst 1986, hefur ekki áður gerst sekur um refsiverðan verknað samkvæmt fyrirliggjandi sakavottorði. Samkvæmt því og með hliðsjón af skýrri játningu ákærða þykir refsing hans hæfilega ákveðin fangelsi í 4 mánuði en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð 1,72 g af amfetamíni, 2,75 g af hassi, 60 töflur af vímuefninu MDMA og 4,64 g af sama efni.

Ákærði greiði 49.800 krónur að meðtöldum virðisaukaskatti í þóknun til skipaðs verjanda síns, H-kk-ef I-kk-ef hæstaréttarlögmanns.

D ó m s o r ð :

Ákærði, G-kk-nf M-kk-nf Ó-kk-nf, sæti fangelsi í 4 mánuði en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð 1,72 g af amfetamíni, 2,75 g af hassi, 60 töflur af vímuefninu MDMA og 4,64 g af sama efni.

Ákærði greiði 49.800 krónur að meðtöldum virðisaukaskatti í þóknun til skipaðs verjanda síns, H-kk-ef I-kk-ef hæstaréttarlögmanns.

Á-kk-nf M-kk-nf
S-217/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 20. febrúar 2007 á hendur S-kvk-þgf C-x-x, kt. [...], Njálsgötu 7, Reykjavík, fyrir eftirtalin þjófnaðarbrot framin í Reykjavík á árinu 2006:

1. Miðvikudaginn 12. júlí í versluninni Hagkaup, Kringlunni 4-12, stolið 19 húfum, bikiní og bastkörfu samtals að verðmæti kr. 47.365.

2. Þriðjudaginn 19. og miðvikudaginn 20. september í versluninni Hagkaup, Skeifunni 15, stolið 129 geisladiskum, 46 DVD mynddiskum, 6 pakkningum af DVD mynddiskum og 6 D-Xel beltum, samtals að verðmæti 219.705, en þýfi þetta fannst við leit lögreglu á heimili ákærðu.

3. Föstudaginn 22. september í sömu verslun, stolið 78 geisladiskum og 2 pakkningum af DVD mynddiskum samtals að verðmæti kr. 97.972 sem ákærða hafði stungið í tösku og gengið með út úr versluninni og fundust í tösku ákærðu.

4. Sama dag í versluninni Rúmfatalagernum Skeifunni 15, stolið 3 leðurbeltum í plastkassa, 8 pökkum af nærbuxum, 2 stuttermabolum, 10 stökum nærbuxum, nærfatasetti, kjól, 2 pakkningum af reative house plastboum, allt að ótilgreindu verðmæti, fannst þýfi þetta í bifreið ákærðu.

Eru brot þessi talin varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í október 1978. Hún hefur ekki áður sætt refsingu svo kunnugt sé. Með hliðsjón af sakarefni málsins sæti hún fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði 56.025 krónur í málsvarnarþóknun skipaðs verjanda síns, K-kvk-ef T-kvk-ef héraðsdómslögmanns. Hefur þá verið tekið tillit til virðisaukaskatts.

D ó m s o r ð :

Ákærða, S-x-x C-x-x, sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði 56.025 krónur í málsvarnarþóknun til skipaðs verjanda síns, K-kvk-ef T-kvk-ef héraðsdómslögmanns.

S-kk-nf S-kk-nf.
S-2180/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 12. desember 2006 á hendur Þ-kk-þgf S-kk-þgf E-kk-þgf, kt.[...], Hraunbæ 107, Reykjavík, fyrir fíkniefnabrot, með því að hafa laugardaginn 7. október 2006 í bifreiðinni VR-196 á bifreiðastæði við Gullengi í Reykjavík haft í vörslum sínum 142,74 g af hassi, sem lögregla fann við leit.

Er brot þetta talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og að framangreint fíkniefni, sem lagt var hald á við rannsókn málsins, verði gert upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1979. Á árunum 1995 til 1998 var hann fjórum sinnum dæmdur fyrir brot gegn ákvæðum umferðarlaga og ákvæðum hegningarlaga. Gekkst hann einu sinni undir sátt á þessu tímabili fyrir umferðarlagabrot. Á árinu 2004 gekkst hann í tvígang undir sáttir fyrir brot gegn lögum um ávana- og fíkniefni. Hann gekkst undir sátt á árinu 2005 fyrir brot gegn umferðarlögum. Á árinu 2006 gekkst hann í þrígang undir sáttir fyrir brot gegn umferðarlögum. Með vísan til brota ákærða er refsing hans ákveðin fangelsi í 30 daga, sem bundið verður skilorði með þeim hætti er í dómsorði greinir.

Með vísan til lagaákvæða í ákæru eru upptæk gerð til ríkissjóðs 142,74 g af hassi sem lögregla lagði hald á við rannsókn málsins.

Þá verður ákærði dæmdur til að greiða sakarkostnað að fjárhæð 57.209 krónur.

D ó m s o r ð :

Ákærði, Þ-kk-nf S-kk-nf E-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 142,74 g af hassi sem lögregla lagði hald á við rannsókn málsins.

Ákærði greiði sakarkostnað að fjárhæð 57.209 krónur.

S-kk-nf S-kk-nf.